CELEX: C2006/224/37
Language: et
Date: 2006-09-16 00:00:00
Title: Kohtuasi C-267/06: Eelotsusetaotlus, mille esitas Bayerisches Verwaltungsgericht München (Saksamaa) 20. juunil 2006 — Tadao Maruko versus Versorgungsanstalt der deutschen Bühnen

16.9.2006   
            
            
               ET
            
            
               Euroopa Liidu Teataja
            
            
               C 224/20
            
         Eelotsusetaotlus, mille esitas Bayerisches Verwaltungsgericht München (Saksamaa) 20. juunil 2006 — Tadao Maruko versus Versorgungsanstalt der deutschen Bühnen
   (Kohtuasi C-267/06)
   (2006/C 224/37)
   Kohtumenetluse keel: saksa
   Eelotsusetaotluse esitanud kohus
   Bayerisches Verwaltungsgericht München (Saksamaa)
   Põhikohtuasja pooled
   
      Hageja: Tadao Maruko
   
      Kostja: Versorgungsanstalt der deutschen Bühnen
   Eelotsuse küsimused
   
               1.
            
            
               Kas kohustuslik kutsealane pensioniskeem — nagu käesolevas asjas Versorgungsanstalt der deutschen Bühnen'i puhul — kujutab endast riigiabi- või samalaadset kava [mõiste “riigiabi- või samalaadne kava” asemel on edaspidi kasutatud täpsemat vastet “riikliku süsteemiga võrdsustatud süsteem”] nõukogu 27. novembri 2000. aasta direktiivi 2000/78/EÜ (1), millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 3 lõike 3 tähenduses?
            
         
               2.
            
            
               Kas töötasuna direktiivi 2000/78/EÜ artikli 3 lõike 1 punkti c tähenduses tuleb käsitleda kohustusliku kutsealase pensionikindlustuse asutuse poolt üleelanud isikule lesepensionina määratavaid makseid?
            
         
               3.
            
            
               Kas direktiivi 2000/78/EÜ artikkel 1 koostoimes artikli 2 lõike 2 punktiga a on vastuolus käesolevas asjas kõnealuse täiendava pensionikindlustusskeemi põhikirja sätetega, mille kohaselt ei saa registreeritud elukaaslane pärast oma elukaaslase surma toitjakaotuspensioni, mida saavad abikaasad, kuigi registreeritud elukaaslane elab samuti sellises eluks ajaks ametlikult registreeritud hooldamis- ja ülalpidamissuhtes nagu abikaasad?
            
         
               4.
            
            
               Juhul kui vastus eelmistele küsimustele on jaatav, siis kas direktiivi 2000/78/EÜ 22. põhjenduse kohaselt on lubatav ebavõrdne kohtlemine seksuaalse sättumuse alusel?
            
         
               5.
            
            
               Kas toitjakaotuspension on Barber'i kohtuotsuse (kohtuasi C–262/88) alusel piiratud 17. maile 1990 järgneva ajaga?
            
         
      (1)  EÜT L 303, lk 16; ELT eriväljaanne 05/04, lk 79.